Александър Пушкин
Към Жуковски

Превод от руски: Георги Мицков, —

chitanka.info

Към Жуковски[0]

Когато в теб мечти напират

и със душата си летиш,

когато звучната си лира

с трепереща ръка държиш

и образи неуверени

пред теб като в мъгла летят,

когато мисли вдъхновени

челото хладно ти слетят,

аз знам, че пишеш за малцина,

а не за злобен критикар,

за чакащия милостиня

да се прочуе с чужди дар,

но за другари неколцина

борци за истината с жар.

Такова щастие се пада

на искрен и роден певец.

Той вкусва рядката наслада

и пълна радост на творец.

А който вниква в миг прекрасен,

той е блажен, че е познал

възторга ти и твоя дял

с възторга си пламтящ и ясен.

[0] Напечатано в „Сын отечества“, 1821 г., бр.52. По-късно Пушкин го прередактирал за избраните си стихотворения. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.